Texas
Texas sijaitsee Suurten tasankojen eteläpäässä, Meksikonlahden rannalla. Osavaltio rajoittuu lännessä New Mexicon osavaltioon ja Rio Grande -jokeen, joka on samalla Yhdysvaltojen ja Meksikon välinen raja. Pohjoisessa Texasiin kuuluu ns. "Texas Panhandle", joka sijaitsee Suurilla tasangoilla. Texasin pohjoispuolella sijaitsee Oklahoman osavaltio. Idässä Texas sen sijaan rajoittuu Arkansasin ja Louisianan osavaltioihin. Texasin pinta-ala on 695 622 neliökilometriä ja se on Alaskan jälkeen Yhdysvaltain toiseksi suurin osavaltio. Merkittäviä kaupunkeja ovat Dallas, Fort Worth, Houston, San Antonio, Austin ja Plano.
Houston
Vuonna 1839 Houston oli Texasin väliaikainen pääkaupunki. Vuonna 1840 Houston jaettiin neljään piirikuntaan, joilla jokaisella oli omat sääntönsä. Myöhemmin alueiden jaoista luovuttiin, mutta Houstonissa on edelleen selkeä jako neljään eri alueeseen. Houstonin suosio nousi kun siitä tuli yksi puuvillan tärkeimmistä vientikohteista vuonna 1860. Houstoniin rakennettiin tämän takia muun muassa rautateitä. Myös laivakanavan suunnitteleminen aloitettiin 1800-luvulla.